Agate Bankava

Agate Bankava (dzimusi  Rīgā) ir latviešu horeogrāfe un dejotāja.

Mācījusies Rīgas 49. vidusskolā. 2011. gadā absolvējusi Rīgas Horeogrāfijas vidusskolu. Latvijas Kultūras akadēmijā ieguvusi gan bakalaura grādu, gan maģistra grādu laikmetīgās dejas mākslā.

Sadarbojusies ar režisoriem Andreju Jarovoju, Māru Ķimeli, Elmāru Seņkovu, Genādiju Ostrovski un Vari Klausītāju, kuru izrādēm veidojusi kustību partitūru. Tāpat veidojusi horeogrāfiju savām izrādēm Latvijas nacionālajā teātrī un Ģertrūdes ielas teātrī. Ar deju izrādēm viesojusies ārzemēs, tai skaitā Ķīnā, Spānijā un Francijā.

2016. un 2017. gadā tikusi nominēta Spēlmaņu nakts balvai nominācijā "Gada sasniegums laikmetīgajā dejā". 2019. gadā ieguva Dejas balvu kategorijā "Laikmetīgās dejas horeogrāfe/s".

 Atsauces 

 Ārējās saites 
 Agate Bankava izrades.lv

Kategorija:1991. gadā dzimušie
Kategorija:Rīgā dzimušie
Kategorija:Latvijas horeogrāfi
Kategorija:Latvijas Kultūras akadēmijas absolventi